Barbara Martin

Barbara Diane Martin (gift Richardson, født 1. juni 1943, død 4. mars 2020) var en soul-sanger fra USA som var et av de første medlemmene av Motown-gruppa The Supremes. 

Gruppa, som blei stifta i 1959, het opprinnelig The Primettes og bestod av Betty McGlown, Florence Ballard, Mary Wilson og Diana Ross. McGlown slutta allerede året etter, da hun skulle gifte seg, og Martin kom inn som erstatter. De inngikk kontrakt med Motown i 1961, da med navnet The Supremes.

Gruppa spilte inn noen singler uten særlig suksess, samtidig som de deltok som korister for andre artister. I oktober blei Martin gravid, og våren 1962 valgte hun å forlate gruppa, som da blei en trio.Bob Gulla: Icons of R&B and Soul. Smokey Robinson and the Miracles – The Temptations – The Supremes – Stevie Wonder, Greenwood Publishing Group 2008, ISBN 9780313340468, side 293. 

Martin fikk aldri noen framtredende rolle i gruppa. Hun synger hovedstemmen på deler av balladen «After All», som blei utgitt først mange år etter innspillinga. På albumet Meet the Supremes fra 1962, der hun synger på de fleste låtene, er hun ikke med på omslagsbildet, ettersom hun hadde forlatt gruppa da plate blei lansert.Omtale av albumet på nettstedet borntolisten.com 9. desember 2015;  besøkt 13. januar 2016.

 Referanser 

 Eksterne lenker 


Kategori:Soulmusikere fra USA
Kategori:Sangere fra USA
Kategori:Personer fra Detroit